b'\n_START_ARTICLE_\nM\xc3\xbcller\n_START_PARAGRAPH_\nLu\xc3\xads Ant\xc3\xb4nio Corr\xc3\xa9a da Costa bedre kendt som M\xc3\xbcller (f\xc3\xb8dt 31. januar 1966 i Campo Grande, Brasilien) er en tidligere brasiliansk fodboldspiller (angriber), der med Brasiliens landshold vandt guld ved VM i 1994 i USA. Han spillede dog kun \xc3\xa9n af brasilianernes kampe turneringen. Han deltog ogs\xc3\xa5 ved b\xc3\xa5de VM i 1986 og VM i 1990, og her opn\xc3\xa5ede han noget mere spilletid. I alt n\xc3\xa5ede han at spille 56 landskampe og score tolv m\xc3\xa5l._NEWLINE_M\xc3\xbcller spillede p\xc3\xa5 klubplan for adskillige klubber i hjemlandet, prim\xc3\xa6rt S\xc3\xa3o Paulo FC. Han havde ogs\xc3\xa5 ophold hos blandt andet Palmeiras, Cruzeiro, Corinthians og Santos FC, ligesom han var i Italien og repr\xc3\xa6sentere Torino FC og Perugia.'